
	МОДЕЛ УГОВОРА 


УГОВОР О ЈАВНОЈ НАБАВЦИ УСЛУГА
УПРАВЉАЊЕ ПРОЈЕКТОМ, ВРШЕЊЕ СТРУЧНОГ НАДЗОРА И ВРШЕЊЕ ПОСЛА РУКОВОДИОЦА ИЗГРАДЊЕ (ИНЖЕЊЕР ПО ФИДИК-У) НА ИЗГРАДЊИ АКВАРИЈУМА СА ПРАТЕЋИМ САДРЖАЈЕМ
Закључен у Београду, дана

године, између:

МИНИСТАРСТВА ФИНАНСИЈА, са седиштем у Београду, Кнеза Милоша бр. 20, матични бр. 17862146, ПИБ: 108213413, ЈБКЈС 10520, које заступа први  потпредседник Владе и министар финансија, односно друго овлашћено лице (у даљем тексту: Наручилац),

и
__________________________________ из _______________, ул. ______________ бр. ___, матични бр. ______________, ПИБ: _____________, кога заступа _________________________ (у даљем тексту: Извршилац)  (биће преузето из понуде)

(уколико је поднета заједничка понуда, навести тражене податке за сваког члана групе понуђача)

- __________________________________ из _______________, ул. ______________ бр. ___, матични бр. ______________, ПИБ: _____________ (биће преузето из понуде),

- __________________________________ из _______________, ул. ______________ бр. ___, матични бр. ______________, ПИБ: _____________(биће преузето из понуде),

- __________________________________ из _______________, ул. ______________ бр. ___, матични бр. ______________, ПИБ: _____________(биће преузето из понуде),

- __________________________________ из _______________, ул. ______________ бр. ___, матични бр. ______________, ПИБ: _____________(биће преузето из понуде), коју заступа ________________________________(биће преузето из понуде) 

(уколико није поднета заједничка понуда, овај део ће бити изостављен из уговора)

Члан 1.
Уговорне стране констатују да је:

· Наручилац на основу члана 52. Закона о јавним набавкама („Службени гласник РС”, број 91/19 - у даљем тексту: Закон), објавио jaвни позив за подношење понуда у отвореном поступку за јавну набавку услуга под називом Управљање пројектом, вршење стручног надзора и вршење посла Руководиоца изградње (Инжењер по ФИДИК-у) на изградњи Акваријума са пратећим садржајем, редни бр. ЈН 50/2024, на Порталу јавних набавки, на званичној интернет страни Наручиоца (www.mfin.gov.rs), као и Порталу службених гласила Републике Србије и бази прописа; 
· Извршилац посредством Портала јавних набавки дана _______________ (попуњава Наручилац) доставио понуду бр. ______________(попуњава Наручилац) (у даљем тексту: Понуда), која је прихватљива у смислу Закона, налази се у прилогу овог уговора и чини његов саставни део;

· Наручилац у прописаном року спровео поступак јавне набавке, извршио преглед, стручну оцену и рангирање понуда и да је као најповољнију понуду изабрао понуду коју је поднео Извршилац, која у потпуности одговара свим условима из Закона, захтевима конкурсне документације, као и техничким спецификацијама;
· Наручилац у складу са чланом 146. и чланом 151. став 1. Закона, на основу понуде Извршиоца и Одлуке о додели уговора 08 бр. ________________ од ___________ године (попуњава Наручилац), изабрао Извршиоца за извршење набавке, као и да је истекао рок за подношење захтева за заштиту права, чиме су се стекли услови за закључење овог уговора (уколико је поднето више благовремених понуда у смислу Закона, у супротном ова алинеја ће бити изостављена из уговора).
· Наручилац у складу са чланом 146. Закона, на основу понуде Извршиоца и Одлуке о додели уговора 08 бр. ________________ од ___________ године, (попуњава Наручилац) изабрао Извршиоца за извршење набавке, као и да је овај уговор, сагласно члану 151. став 2. тачка 3) Закона, закључен пре истека рока за подношење захтева за заштиту права (уколико је поднета једна понуда, која је одговарајућа у смислу Закона, у супротном ова алинеја ће бити изостављена из уговора).
Члан 2.

Предмет овог уговора је регулисано уређење међусобних односа уговорних страна у вези са јавном набавком услуга управљања пројектом, вршење стручног надзора и вршење посла Руководиоца изградње (Инжењер по ФИДИК-у) на изградњи Акваријума са пратећим садржајем, на Ушћу на к.п. 1138/4 КО Земун у Булевару Николе Тесле у Београду (у даљем тексту: Услуге), у свему у складу са конкурсном документацијом, увојеном понудом Извршиоца бр. _______________.

Конкурсну документацију чине следећа документа, наведена по приоритету:

1. Уговор;

2. Конкурсна документација;

3. Друга документација оверена од стране Наручиоца и Извршиоца а у вези са предметом јавне набавке.

Сви додаци имају исти приоритет као и документа која они допуњују и модификују.

У случају да Извршилац ангажује подизвођача: 

Извршилац у потпуности одговара Наручиоцу за извршење свих обавеза из овог уговора, укључујући и обавезе које је поверио подизвођачу 

„__________________________” из _____________________, ул.__________бр.______. 

„__________________________” из _____________________, ул.__________бр.______. 

„__________________________” из _____________________, ул.__________бр.______. 

Извршилац ће наведеног/е подизвођача/е ангажовати за извршење обавеза које се односе на :

__________________________________________________________________________, са процентуалним учешћем од ___% (словима: ___________и __/100 процената) у односу на укупно уговорену цену, што номинално износи ________________ (словима: ___________________ и __/100) динара без припадајућег износа пореза, односно ________________ (словима: ___________________ и __/100) динара са урачунатим порезом. Плаћање доспелих обавеза за уговорне обавеза које је извршио подизвођач извршиће се непосредно њему / преко Извршиоца.  

(уписати опис обавеза подизвођача са назнаком процентуалног и номиналног учешћа у укупној уговореној цени уз назнаку да ли се непосредно плаћа подизвођачи. У случају потребе наставити линије тако да обухвате све подизвођаче. Уколико Извршилав не ангажује подизвођача, ст. 2. и 3. овог члана ће бити изостављени из уговора)
Члан 3.

Извршилац ће као управљач пројектом извршавати следеће групе процеса:

· Планирање,

· Извршење – реализација,

· Праћење и контрола,

· Обука будућих запослених лица,

· Затварање пројекта.

Групе процеса из става 1. овог члана односе се на следеће области:

· управљање интеграцијом пројекта,  

· управљање обимом пројекта,  

· управљање временом,
· управљање трошковима,
· управљање квалитетом,
· управљање ресурсима,
· управљање комуникацијом,
· управљање ризицима, 

· управљање набавкама,
· управљање заинтересованим странама.
Извршилац ће као вршилац стручног надзора извршавати обавезе које се односе на пружање услуга стручног надзора у свему у складу са одредбама Закона о планирању и изградњи („Службени гласник РС”, бр. 72/09, 81/09-испр., 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/2018, 31/2019, 37/2019-др. закон, 9/20 и 52/21) и Правилником о садржини и начину вођења стручног надзора („Службени гласник РС”, бр. 22/15 и 24/17) и другим важећим законима, прописима и стандардима који важи за ову врсту посла, квалитетно и уз строго поштовање професионалних правила своје струке, као и према Уговорима о извођењу радова и услуга.

Извршилац ће као вршилац послова Руководиоца изградње (The Engineer – Инжењер по ФИДИК-у) извршавати обавезе које проистичу из улоге Руководиоца изградње а у складу са Општим условима ФИДИК (FIDIC) уговора - уговора о пројектовању и изградњи (ISBN 978-2-88432-082-5-2. Издање 2017).
Члан 4.
Извршилац се обавезује да, без претходне писмене сагласности Наручиоца, неће током рада ни након завршетка Услуге и Уговора, објављивати нити чинити доступним трећим лицима документацију и податке на пословима који су предмет овог Уговора, било у целини било у деловима.
Члан 5. 

Наручилац се обавезује да:
· најмање 3 (словима: три) дана унапред писмено обавестити Извршиоца о датуму увођења у посао;
· именује овлашћено лице за праћење реализације овог уговора и у року од пет дана од дана закључења Уговора, и о томе у писаној форми обавести  Извршиоца;

· оверава достављене извештаје Извршиоца о извршеном нивоу услуге и оверава достављене ситуације за извршене услуге.

· Управљачу пројекта и стручном надзору преда један примерак комплетне Техничке документације за извођење радова, Уговор о извођењу радова и припадајућу документацију. Ова документација као и сви планови, цртежи, спецификације, нацрти, извештаји и остали документи које Извршилац припрема у вези са Услугом, у електронској и/или штампаној форми, представљају власништво Наручиоца.
Члан 6.
Уговорне стране су у обавези да благовремено обавесте другу страну о свим догађајима, односно околностима које могу да угрозе квалитет Услуге, изазову кашњење у извршењу Услуге, односно проузрокују промену обима услуге.
Овлашћени представник Наручиоца може да изда налог Извршиоцу да одложи почетак или напредовање било које активности на реализацији Уговора.
Члан 7.

Извршилац је дужан да по ортогоналној матрици: група процеса – области знања, управља свим групама процеса и свим областима и да ангажовањем одговарајућег броја стручних извршилаца у координацији активности са Извођачем радова, стручним надзором, Руководиоцем изградње (The Engineer – Инжењер по ФИДИК-у) и Наручиоцем, у оквиру законских ограничења, обезбеди потпуно остварење пројектних циљева.

Извршилац ће вршити стручни надзор у складу са одредбама Закона о планирању и изградњи („Службени гласник РС”, бр. 72/09, 81/09-испр., 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/2018, 31/2019, 37/2019-др. закон, 9/20 и 52/21) и Правилником о садржини и начину вођења стручног надзора („Службени гласник РС”, бр. 22/15 и 24/17) и другим важећим законима, прописима и стандардима који важи за ову врсту посла, квалитетно и уз строго поштовање професионалних правила своје струке, као и према Уговорима о извођењу радова;

Извршилац ће као вршилац послова Руководиоца изградње (The Engineer – Инжењер по ФИДИК-у) извршавати обавезе које проистичу из улоге Руководиоца изградње а у складу са Општим условима ФИДИК (FIDIC) уговора - уговора о пројектовању и изградњи (ISBN 978-2-88432-082-5-2. Издање 2017)

Члан 8.
Извршилац се обавезује да:

· са Израђивачем плана ради на усаглашавању током израде планске документације;

· на основу идејног решења и правила струке као и других специфичних улазних параметара изради Захтеве наручиоца, са листама материјала, опреме, планираним машинским и електронским системима, као и потребним прилозима као документ који ће имати највиши степен приоритета у реализацији пројекта;
· изради Конкурсну документацију и изврши избор Вршиоца техничке контроле пројеката;
· изради Конкурсну документацију и изврши избор Вршиоца техничког прегледа изграђеног Акваријума са пратећим садржајем;
· изради Конкурсну документацију и изврши избор Вршиоца осталих услуга и радова за којим се укаже потреба, а у вези су са изградњом Акваријума са пратећим садржајем;
· пружи разумну помоћ Извођачу при обављању процедура из управног поступка;
· прибави претходни став Наручиоца у вези измене битних елемената уговора /обим радова, цена и рок извршења уговора/;
· учествује у коначном обрачуну у примопредаји извршених радова и услуга;
· координира активностима свих учесника у поступку изградње који изводе радове и врше услуге;
· најмање једном месечно извештава Наручиоца о статусу Пројекта.
Члан 9

Извршилац се обавезује да врши стручни надзор у складу са одредбама Закона о планирању и изградњи („Службени гласник РС”, бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19 – др. закон и 9/20,52/21 и 62/23) и Правилником о садржини и начину вођења стручног надзора („Службени гласник РС”, бр. 22/15 и 24/17) и другим важећим законима, прописима и стандардима који важи за ову врсту посла, квалитетно и уз строго поштовање професионалних правила своје струке, као и према уговорима о извођењу радова.
Члан 10.
Извршилац се обавезује да врши стручни надзор послове Руководиоца изградње (The engineer -  Инжењер по ФИДИК-у), и то:
· сукцесивно решавање недоумица и уобичајених проблема на градилишту у односу Инвеститор – Извођач на стручан и „фер” начин;

· минимизирање ризика реализације пројекта;

· обезбеђивање целовите комуникације и односа у процесу грађења –обзиром нa централну функцију Руководиоца изградње у процесу грађења (путем сагласности, контрола, обавештења, упута, одлука, захтева и сл);

· управљање уговореним обвезама као логичним процесом реализације;

· управљање и уговорним странама у њиховим правима и захтевима;

· овлашћења Руководиоца изградње између осталих подразумевају и:
· Инструкције - писани начин усмеравања процесних токова;

· Одлуке - у случајевима неслагања ставова или полемике има снагу првостепене пресуде;

· Дефинисана процедура потраживања Извођача/потраживања Наручиоца;
· обавезан је да организује консултације уговорних страна о питањима у којима не постоји сагласност и на основу којих може пресудити и донети одлуку о поступању;

· да оверава авансну, привремене и окончану ситуацију Извођача радова и Вршилаца услуга

· да у року од 7 (словима: седам) дана од дана закључења уговора достави решења о именовању тима за управљање пројектом, стручни надзор; 
· да уведе Извођача радова у посао.
Члан 11.
Извршилац ће извршавати Услугу и своје обавезе по овом Уговору са дужном пажњом, ефикасно и економично, у складу са опште прихваћеним правилима струке.
Извршилац ће поштовати добра искуства у управљању пројектима и стручном надзору и увек ће применити одговарајућу напредну технологију и безбедне методе.
Извршилац ће увек деловати, у погледу било ког питања у вези са овим Уговором или Услугом, као добронамерни саветник Наручиоца, и увек ће подржавати и чувати легитимне интересе Наручиоца у сваком контакту са трећим лицима.
У току вршења Услуге, Извршилац ће првенствено заступати интересе Наручиоца. 
Током реализације овог уговора, као и након истека истог, Извршилац, укаучујући ту и његове евентуалне подизвођаче, као ни њихови запослени не смеју открити било коју заштићену или поверљиву информацију у вези са Уговором, Услугом или пословањем Наручиоца без претходне писане сагласности Наручиоца.
Извршилац је у обавези да прибави писану сагласност Наручиоца, пре давања налога за извођење накнадних радова.
По престанку уговора у року не дужем од 20 (словима: двадесет) дана од датума престанка Уговора, Извршилац предаје Наручиоцу комплетну документацију везану за   Услугу која је до тог датума прибављена/сачињена, уз детаљни попис предате документације;
Извршилац не сме користити документацију која представља власништво Наручиоца у било коју сврху, осим за извршење Услуге, без претходне писане сагласности овлашћеног представника Наручиоца;
О свему што Извршилац открије од историјског или другог значаја током теренских истраживања, дужан је да без одлагања обавести Наручиоца;
Извршилац је дужан да за извршење Услуге ангажује квалификовано стручно и друго особље. 

Члан 12.

Укупна уговорена цена услуге која је предмет овог уговора износи ................................... (биће преузето из понуде) динара без припадајућег износа пореза, односно ......................................... (биће преузето из понуде) динара са урачунатим износом пореза.
Стварна вредност извршене услуге обрачунаваће се у износу од .......................% (биће преузето из понуде) од укупне вредности уговора без ПДВ, који ће бити закључен са Извођачем радова за изградњу Националног фудбалског стадиона на територији градске општине Сурчин у Београду.
Обрачун ПДВ-а обрачунава порески дужник према Закону о ПДВ-у.
Члан 13.
Наручилац ће плаћање услуга које су предмет уговора, Извршиоцу вршити по испостављеној авансној ситуацији и сукцесивно испостављеним привременим и окончаном ситуацијом, исплатом на рачун Извршиоца у року до 45 (словима: четрдесет пет) дана од дана пријема авансне ситуације, привремених месечних ситуација и окончане ситуације.
 Свака фактура мора бити достављена у складу са важећим прописима који уређују издавање, слање, пријем, обраду, чување, садржину и елементе електронских фактура, а морају бити и регистроване у складу са Правилником о електронском фактурисању („Службени гласник РСˮ, бр. 47/23, 116/23 и 65/24).
Обавезе које по основу овог уговора доспевају у наредним буџетским годинама биће извршене највише до износа средстава која су за ту намену Наручиоцу одобрена у тој години, у супротном овај уговор престаје да важи без накнаде штете због немогућности преузимања и плаћања обавеза од стране Наручиоца.
Авансном ситуацијом фактурише се износ од _______ (биће преузето из понуде, с тим да не може бити више од 20%) вредности укупно уговорене услуге, а привременим месечним ситуацијама износ преостали износ од укупне вредности извршене месечне реализације Извођача радова и услуга на Пројекту изградње Акваријума на Ушћу у Булевару Николе Тесле у Београду, оверене од стране Руководиоца изградње.

Привременим ситуацијама се може фактурисати највише 90% (словима: деведесет процената) вредности овог уговора.

Окончаном ситуацијом испоставља се износ од 10% (словима: десет процената) од укупне вредности извршене реализације Извођача радова и услуга на Пројекту изградње Националног фудбалског стадиона на територији градске општине Сурчин у Београду, при испостављању окончане ситуације признате од стране Руководиоца изградње.

Авансна уплата Вршиоцу услуга управљања пројектом, стручног надзора и Руководиоца изградње у износу од _______ (биће преузето из понуде, с тим да не може бити више од 20%) од вредности уговорене услуге извршиће се након достављања банкарске гаранције за враћање уплаћеног аванса у року датом у ставу 1. овог члана.
Правдање уплаћеног аванса врши се одбијањем пропорционалног износа аванса од фактурисаног износа услуге управљања пројектом и стручног надзора доспелог на плаћање по привременим месечним ситуацијама, односно преосталог износа при испостављању окончане ситуације.
Потраживања из уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.
Члан 14.

Сматра се да је Извршилац сагледао све аспекте посла, те да је уговорена цена исправна и довољна да покрије све обавезе по уговору и све активности неопходне за правилно пружање услуга и отклањање било каквих недостатака. Сматраће се да је Извршилац добио све потребне информације, укључујући и информације о ризицима, непредвиђеним и другим околностима које могу да утичу на формирање уговорене цене и пружање уговорених услуга.
Потписивањем уговора, Извршилац прихвата потпуну одговорност за све ризике, потешкоће и трошкове потребне за успешно извршење уговора.
Уговорени проценат из члана 12. став 2. Уговора неће се мењати услед било каквих околности, сметњи или трошкова које Извршилац није уочио, већ је открио или сматра да је открио након закључења уговора.
Члан 15.

Уговорени рок за извршење услуге која је предмет овог уговора је 60 (словима: шездесет) месеци, уз могућност продужења рока сагласно степену готовости пројекта изградње Националног фудбалског стадиона на територији градске општине Сурчин у Београду.

У случају доношења одлуке о продужењу рока, Извршилац нема право на додатну накнаду, односно повећање уговореног процента за обрачун вредности извршене услуге.

Услуге се врше сукцесивно од дана закључења овог уговора.

Члан 16.

Извршилац гарантује за квалитет пружених услуга. 
Извршилац се обавезује да предметну услугу пружа у свему према захтевима Наручиоца, са свим позитивним прописима и стандардима који регулишу предметну делатност у Републици Србији.  

Члан 17.
Извршилац се обавезује да преда Наручиоцу банкарску гаранцију за повраћај авансног плаћања најкасније у року од 7 (словима: седам) дана од дана закључења уговора која ће бити са клаузулама безусловна и платива на први позив, сходно члану 1087. Закона о облигационим односима.

 Банкарска гаранција за повраћај авансног плаћања издаје се у висини аванса, са роком важности који је најмање 30 (словима: тридесет) дана дужи од уговореног рока за завршетак радова, у корист Наручиоца. Износ на који гласи банкарска гаранција мора бити у динарима.

Ако се за време трајања уговора промене рокови за извршење уговорне обавезе, важност банкарске гаранције за повраћај авансног плаћања мора се продужити.

Наручилац ће уновчити банкарску гаранцију за повраћај аванса у случају да Извршилац не изврши своје уговорне обавезе у роковима и на начин предвиђен овим уговором, односно употреби аванс за намену која не представља трошкове мобилизације везане за услуге или уколико не оправда примљени аванс у року и на начин утврђен уговором или не одржава гаранцију важећом на начин утврђен уговором.

Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. Извршилац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

У случају продужења рока важења банкарске гаранције за повраћај аванса, износ те гаранције се може смањити, уз писану сагласност Наручиоца, сразмерно изведеним услугама и износу којим је оправдан део примљеног аванса кроз фактуре.

Извршилац се обавезује да на дан закључења Уговора, а најкасније у року од 7 (седам) дана од дана закључења овог уговора, преда Наручиоцу банкарску гаранцију за добро извршење уговорних обавеза, која ће бити са клаузулама безусловна и платива на први позив, сходно члану 1087. Закона о облигационим односима у корист Наручиоца, у износу од 10% (десет процената) од укупне вредности уговора без ПДВ-а, са роком важности који је најмање 60 (словима: шездесет) дана дужи од датума завршетка Уговора, с тим да евентуални продужетак рока за завршетак Уговора има за последицу и продужење рока важења гаранције, за исти број дана за који ће бити продужен и рок за завршетак радова. Износ на који гласи банкарска гаранција мора бити у динарима.

Наручилац ће уновчити банкарску гаранцију за добро извршење посла у случају да Извршилац не изврши своје уговорне обавезе у роковима и на начин предвиђен уговором.

Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. Пружалац услуге може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

У случају продужења рока важења банкарске гаранције за добро извршење посла, износ те гаранције се не може смањити.

Извршилац се обавезује да Наручиоцу достави Полису осигурања од професионалне одговорности стручног надзора, сходно члану 129.а Закона о планирању и изградњи („Службени гласник РС”, бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19 – др. закон, 9/20 и 52/21). У сладу са одредбама Правилника о условима осигурања од професионалне одговорности („Службени гласник РС”, бр. 40/15) износ полисе не може бити мањи од 50.000,00 ЕУР-а. 
Полиса осигурања од професионалне одговорности мора:
· гласити на предмет набавке
· бити издата од стране осигуравајућег друштва са територије Републике Србије

· период покрића мора бити минимум 90 (словима: деведесет) дана дужи од завршетка уговорених радова. 

Трошкове издавања Полиса сноси Извршилац. 

Полисе осигурања морају имати клаузулу да је осигуравајућа кућа у случају прекида полисе пре истека важења, из било ког разлога, обавезна да о томе обавести Наручиоца.
Уколико се рок за извршење услуга продужи, из било ког разлога, Извршилац је обавезан да, у року од 20 (двадесет) календарских дана од дана закључења aнекса о продужењу рока извршења услуга достави напред наведену полису са новим периодом, под истим условима.
Члан 18.

Наручилац може, након закључења овог уговора, у складу са одредбама Закона да измени уговор без спровођења јавне набавке.

Члан 19.

У случају наступања околности које ометају, спречавају или онемогућавају извршење уговорених обавеза било које уговорне стране, а које се према правним прописима сматрају вишом силом, уговорне стране се ослобађају од извршења обавеза за време док траје виша сила и ниједна уговорна страна нема право на било какву накнаду.
Уговорна страна погођена вишом силом, дужна је да писаним путем обавести другу страну о њеном настанку, као и престанку више силе.
У случају трајања више силе дуже од 15 дана, свака уговорна страна има право да раскине овај уговор. 
Уговорне стране се не могу позивати на вишу силу због околности које су им биле познате у моменту закључења уговора и преузимању уговорених обавеза.
Члан 20.

Свака од уговорних страна може једнострано раскинути уговор.
О својој намери да раскине уговор, уговорна страна је дужна да писаним путем обавести другу страну.
Уговор престаје да важи у року од 60 (словима: шездесет) дана од дана пријема писаног обавештења о раскиду уговора.

Члан 21.

Уговорне стране ће све евентуалне међусобне спорове, које произилазе или су у вези са овим уговором, решавати споразумно, мирним путем.

Уколико споразумно – вансудско решење није могуће, уговорне стране ће решавање спора поверити надлежном суду у Београду.

Члан 22.

С обзиром на то да уговорне стране овај уговор закључују у међусобном поверењу и уважавању, исте истичу да ће га у свему извршавати према начелима сaвeсности и поштења. 

На све што није регулисано уговором примењиваће се одредбе Закона о облигационим односима, Закона о јавним набавкама и Закона о планирању и изградњи и других законских и подзаконских аката који регулишу област ове јавне набавке.   
Члан 23.

Овај уговор ступа на снагу даном потписивања овлашћених представника уговорних страна и траје до овим уговором дефинисаног рока.
Члан 24.

Овај уговор сачињен је у 6 (шест) истоветних примерака, од којих свака уговорна страна задржава по 3 (три) примерка.
	ЗА НАРУЧИОЦА
	
	ЗА ИЗВРШИОЦА



	___________________
	
	___________________


Напомена:

Модел уговора понуђач мора да попуни и потпише, чиме потврђује да је сагласан са садржином модела уговора. Овај модел уговора представља садржину уговора који ће бити закључен са изабраним понуђачем.

